**FELVÉTELI VIZSGÁK a 2021/2022-es tanévre**

A 2021/10124:1 - A1810-es miniszteri rendelet alapján:

1. A felvételi vizsgák feltételeit ( kritériumait) a középiskolák legkésőbb 2021. február 26-ig hozzák nyilvánosságra.
2. Legkésőbb 2021. április 8-ig kell leadni az alapiskola igazgatóságán a középiskolai jelentkezőlapokat (ötödikesek a nyolcosztályos gimnáziumba, kilencedikesek a négyéves gimnázumba).
3. Az alapiskola igazgatója legkésőbb 2021. április 16-ig köteles a jelentkezőlapokat továbbítani a középiskolákba.
4. Az alapiskola végzős diákja két középiskolába jelentkezhet. Az első helyen megjelölt iskolában május 3-án, a második helyen megjelöltben május 10-én tartanak felvételi vizsgát.

**A Kodály Zoltán Gimnázium felvételi kritériumai a 2021/22-es tanévre (rövidített, csak a lényeget tartalmazó változat):**

1. A 2021/22-es tanévre a négyéves gimnázium 2 osztályába legfeljebb50 tanulót, a nyolcosztályos képzésre 1 osztályba legtfeljebb 18 tanulót vehetünk fel.
2. Három tantárgyból felvételiztetünk írásban: magyar nyelv és irodalom, szlovák nyelv és szlovák irodalom és matematika. Az elért eredményeket pontozással értékeljük.
3. A négyéves gimnáziumban az egyes tantárgyakban csak a 8. évfolyam végéig a nemzeti kerettanterv által előírt tananyagból, míg a nyolcéves képzésben a 4. évfolyam végéig előírt tananyagból lesznek írásbeli felvételi feladatok.
4. Pontokkal értékeljük a nyolcadikos félévi bizonyítványban elért tanulmányi eredményeket (a négyéves gimnáziumba jelentkezőknél), ill. a negyedikes félévi bizonyítványban elért tanulmányi eredményeket a nyolcosztályos képzésre jelentkezőknél.
5. Az így szerzett pontok összeadódnak. A négyéves gimnáziumba az első 50 legtöbb pontot elért diák nyer felvételt, a nyolcosztályos képzésre az első 18 legtöbb pontot elért tanulót vesszük fel.

A felvételi eljárásról bővebb tájékoztatás iskolánk honlapján: <https://kzg.edupage.org/>

Felvételikkel kapcsolatos kérdéseiket **a 0918 97 15 23**-as telefonszámon, ill. a marsallj@gmail.com e-mail-címen tehetik fel.